stanford-oval/wikipedia huggingface dataset:
พุดโกเมน

| พุดโกเมน |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Gentianales
วงศ์:: Rubiaceae
วงศ์ย่อย:: Ixoroideae
เผ่า:: Gardenieae
สกุล:: Rothmannia
สปีชีส์:: R.  longiflora
ชื่อทวินาม
Rothmannia longiflora Salisb.

ชื่อพ้อง
  ชื่อพ้อง  Solena maculata (DC.) D.Dietr.   Rothmannia stanleyana (Hook. ex Lindl.) Benth.   Rothmannia maculata (DC.) Fagerl.   Randia thomasii Hutch. & Dalziel   Randia stanleyana (Hook. ex Lindl.) Walp.   Randia spathacea De Wild.   Randia sapinii De Wild.   Randia maculata DC.   Randia longiflora (Salisb.) Durand & Schinz   Gardenia stanleyana Hook. ex Lindl.   Gardenia speciosa A.Rich.   Gardenia jasminiflora Zipp. ex Span.  
พุดโกเมน (ชื่อวิทยาศาสตร์: Rothmannia longiflora) เป็นพืชในสกุลสะแล่งหอมไก๋ มีถิ่นกำเนิดในทวีปแอฟริกา นิยมปลูกเป็นไม้ประดับ ชาวพื้นเมืองแอฟริกาใช้พืชชนิดนี้เป็นสมุนไพรลดไข้และระงับปวด ส่วนผลและเมล็ดนำมาทำเป็นสีย้อมและสีผสมอาหาร
ลักษณะทางพฤกษศาสตร์

พุดโกเมนเป็นไม้พุ่มหรือไม้ต้นสูงได้ถึง 10 เมตร ใบรูปรียาว 6-18 เซนติเมตร ปลายแหลมยาว โคนรูปลิ่ม ก้านใบยาว 0.3-1 เซนติเมตร เส้นแขนงใบข้างละ 4-5 เส้น ดอกออกเดี่ยว ๆ ที่ปลายกิ่งสั้นด้านข้าง ก้านดอกยาวได้ถึง 1 เซนติเมตร ใบประดับย่อยคล้ายเกล็ด 5-9 อัน หลอดกลีบเลี้ยงยาว 1-2 เซนติเมตร ดอกรูปแตรสีม่วงอมแดง มีปื้นสีเขียวด้านนอก ด้านในสีขาวมีจุดสีม่วงกระจาย หลอดกลีบดอกยาวได้ถึง 20 เซนติเมตร กลีบรูปไข่แกมรูปขอบขนานยาว 1-4 เซนติเมตร เกสรเพศผู้ติดบนปากหลอดกลีบดอก ก้านเกสรเพศเมียยาว 12-20 เซนติเมตร ยอดเกสรจัก 2 พู รูปกระบอง ยาวได้ถึง 3 เซนติเมตร ยื่นพ้นปากหลอดกลีบดอกเล็กน้อย ผลรูปรีกว้างยาว 3.5-7 เซนติเมตร มีสันตื้น ๆ 10 สัน สามารถรับประทานได้ ภายในมีเมล็ดแบน เส้นผ่านศูนย์กลาง 6-8 มิลลิเมตร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พุดโกเมน
ข้อมูลที่เกี่ยวข้องกับ Rothmannia longiflora ที่วิกิสปีชีส์
"Rothmannia longiflora Salisb". Useful Tropical Plants.
ฟาง ล่า

| ฟาง ล่า |
| --- | --- |
เกิด: ไม่ทราบ เทศมณฑลเช่อ, มณฑลอานฮุย
เสียชีวิต: ค.ศ. 1121 ไคเฟิง, มณฑลเหอหนาน
อาชีพ: ผู้นำกบฏ
ฟาง ล่า ตามภาษาจีนมาตรฐาน หรือ ฮองละ ตามภาษาจีนฮกเกี้ยน (จีนตัวย่อ: 方腊; จีนตัวเต็ม: 方臘; พินอิน: Fāng Là; ตาย ค.ศ. 1121) เป็นหัวหน้ากบฏชาวจีนซึ่งก่อการกำเริบต่อต้านราชวงศ์ซ่ง (宋朝) เรื่องราวของเขาได้รับการดัดแปลงเป็นนิยายเรื่อง ซ้องกั๋ง (宋江) ซึ่งมีเขาเป็นตัวละครหลักฝ่ายร้ายและเป็นหนึ่งในคู่ต่อสู้ของ 108 ขุนศึก (一百单八將)
ชีวิต

ฟาง ล่า เป็นชาวจังหวัดเช่อ (歙州) ปัจจุบัน คือ เทศมณฑลเช่อ (歙县), มณฑลอานฮุย (安徽省) แต่เอกสารบางฉบับว่า เขาเป็นชาวเทศมณฑลชิงซี (清溪縣) ปัจจุบัน คือ เทศมณฑลฉุนอาน (淳安縣), มณฑลเจ้อเจียง (浙江省)
ใน ค.ศ. 1120 เขานำพาประชาชนลุกฮือขึ้นต่อต้านราชวงศ์ซ่ง โดยเริ่มที่หมู่บ้านซีเสี่ยน (七賢村) ในจังหวัดเช่อ แต่เอกสารบางฉบับว่า เริ่มที่เมืองว่านเหนียน (萬年鄉) ในเทศมณฑลชิงซี
กองกำลังของฟาง ล่า ยึดจังหวัดหาง (杭州) ได้ ก่อนจะยึดภาคส่วนอื่น ๆ ซึ่งปัจจุบัน คือ มณฑลเจียงซี (江西省), มณฑลเจียงซู (江苏省), มณฑลเจ้อเจียง, และมณฑลอานฮุย ประกอบด้วยเทศมณฑล 52 แห่ง และจังหวัด 6 แห่ง
ครั้น ค.ศ. 1121 ราชวงศ์ซ่งส่งขุนพลหวัง เยฺวียน (王淵) นำทัพมาปราบ หาน ชื่อจง (韓世忠) ลูกน้องของหวัง เยฺวียน ปลอมตัวเข้ามาเป็นไส้ศึกในเทศมณฑลชิงซีและยึดครองเทศมณฑลไว้ได้ ทำให้ฟาง ล่า และลูกน้องอีก 52 คนถูกจับกุม ขุนพลถง กว้าน (童貫) คุมตัวพวกเขากลับไคเฟิง (开封) เมืองหลวง และสี่เดือนถัดมา พวกเขาถูกพิพากษาว่า เป็นกบฏ และถูกประหารชีวิตด้วยการถลกหนังในไคเฟิง
ใน ซ้องกั๋ง

นวนิยาย ซ้องกั๋ง พรรณนาเรื่องราวกึ่งแต่งขึ้นของฟาง ล่า ในการยุทธ์กับ 108 ขุนศึกแห่งเขาเหลียง (梁山) ความว่า จักรพรรดิซ่งฮุ่ยจง (宋徽宗) ส่งชาวเขาเหลียงไปปราบกบฏและรบกับราชวงศ์เหลียว (遼朝) ทางเหนือ หนึ่งในกบฏที่ต้องถูกปราบ คือ กลุ่มของฟาง ล่า ซึ่งตั้งมั่นอยู่ที่เจียงหนาน (江南) แต่การรบกับฟาง ล่า ทำให้ขุนศึก 108 คนตายลง 59 คน ชาวเขาเหลียงจึงส่งไฉ จิ้น (柴進) กับย่าน ชิง (燕青) เข้าไปเป็นไส้ศึก ทำให้จับฟาง ล่า ได้ในที่สุด ฟาง ล่า พยายามหลบหนี แต่ถูกภิกษุหลู่ จื้อเชิน (魯智深) จับตัวไว้ได้ ขุนพลถง กว้าน จึงคุมตัวกลับไคเฟิง สี่เดือนถัดมา เขาถูกพิพากษาว่า เป็นกบฏ และถูกประหารชีวิตด้วยวิธีหลิงฉือ (凌遲) คือ เชือดเป็นพันชิ้นหมื่นชิ้นให้ตายอย่างช้า ๆ
พุทธคยา

บทความนี้เกี่ยวกับเมืองในรัฐพิหาร สำหรับพุทธศาสนสถานที่เป็นแหล่งมรดกโลก ดูที่ มหาโพธิวิหาร
| โพธคยา พุทธคยา |
| --- | --- |
เมือง
มหาพุทธรูป
โพธคยาแสดงแผนที่ประเทศอินเดียโพธคยาแสดงแผนที่รัฐพิหาร
พิกัด:  24°41′42″N 84°59′29″E﻿ / ﻿24.695102°N 84.991275°E﻿ / 24.695102; 84.991275
ประเทศ:  อินเดีย
รัฐ: พิหาร
อำเภอ: คยา
พื้นที่(2015) 
 • City: 20.2 ตร.กม. (7.8 ตร.ไมล์)
ประชากร (2018)
 • ทั้งหมด: 48,184 คน
ภาษา
 • ทางการ: ภาษาฮินดี
เขตเวลา: UTC+5:30 (IST)
PIN: 824231
ทะเบียนพาหนะ: BR-02
 ↑  Constituents of Bodh Gaya Plannina area are Bodh Gaya Nagar Panchayat, 32 villages in Bodh Gaya CD block and 3 villages in Gaya CD block of Gaya district. 
โพธคยา หรือชาวไทยนิยมเรียก พุทธคยา เป็นพื้นที่ทางศาสนาและสถานที่จาริกแสวงบุญที่มีความเกี่ยวเนื่องจากหมู่มหาโพธิวิหาร โพธคยาตั้งอยู่ในอำเภอคยา รัฐพิหาร ประเทศอินเดีย เป็นที่รู้จักในฐานะสถานที่ตรัสรู้ของพระโคตมพุทธเจ้า พระศาสดาของศาสนาพุทธ ภายใต้ต้นโพธิ์ นับตั้งแต่ในอดีต โพธคยาได้สถานะเป็นสถานที่ทางศาสนาต่อทั้งชาวฮินดูและชาวพุทธมาตลอด
สำหรับชาวพุทธ โพธคยาเป็นแหล่งจาริกแสวงบุญสำคัญสี่แห่ง (สังเวชนียสถาน) อีกสามแห่งได้แก่ กุสินารา, ลุมพินี และ สารนาถ ในปี 2002 มหาโพธิวิหารซึ่งตั้งอยู่ในเมืองโพธคยาได้รับสถานะเป็นแหล่งมรดกโลกของยูเนสโก
แหล่งข้อมูลอื่น

| ด ค กพระพุทธเจ้า (พระโคตมพุทธเจ้า) |
| --- | --- |
 ศาสนาพุทธ  คำสอนหลัก อริยสัจ 4  มรรคมีองค์แปด  ทางสายกลาง  คำพูดของพระพุทธเจ้า  เทวทูต  เหตุการณ์สำคัญทั้งแปด  การเสด็จออกเพื่อคุณอันยิ่งใหญ่  ครอบครัว สิริมหามายา  สุทโธทนะ  มหาปชาบดี  ยโสธรา  ราหุล  สถานที่สำคัญ ลุมพินีวัน, พุทธคยา, พระศรีมหาโพธิ์, วัดมหาโพธิ  สังเวชนียสถาน  สถานที่แสวงบุญ  อัฏฐมหาสถาน  เหตุปาฏิหาริย์  ประสูติ  โมทกะ  อสิตดาบส  ลักษณะของมหาบุรุษ  ปรินิพพาน  พระบรมสารีริกธาตุ เจดีย์  พระเขี้ยวแก้ว  พระพุทธบาท  พุทธศิลป์ พุทธประวัติในผลงานศิลปะ  ปางพระพุทธรูป  ภาพยนตร์  พระโคตมพุทธเจ้าในศาสนาโลก คริสต์  ฮินดู 
  คอมมอนส์   วิกิคำคม 
| ด ค กแหล่งมรดกโลกในประเทศอินเดีย |
| --- | --- | --- |
| ทางวัฒนธรรม |  ป้อมอาครา  ถ้ำอชันตา  ทัชมาฮาล  ถ้ำเอลโลรา  กลุ่มโบราณสถานแห่งมหาพลิปุรัม  เทวาลัยพระอาทิตย์ โกณารัก  โบสถ์และคอนแวนต์แห่งกัว  กลุ่มโบราณสถานแห่งขชุราโห  กลุ่มศาสนสถานแห่งหัมปี  ฟเตหปุระสีกรี  ถ้ำเอลิฟันตา  หมู่มหาเทวสถานโจฬะที่มีชีวิต  กลุ่มโบราณสถานแห่งปัฏฏทกัล  พุทธสถานที่สาญจี  ที่ไว้พระบรมศพของจักรพรรดิหุมายูง  กุตุบมีนาร์และโบราณสถาน เดลี  ทางรถไฟสายภูเขาแห่งอินเดีย  กลุ่มวัดมหาโพธิที่พุทธคยา  เพิงหินภีมเพฏกา  สถานีปลายทางฉัตรปติศิวาจี (สถานีปลายทางวิกตอเรียเดิม)  อุทยานโบราณคดีจัมปาเนร์-ปาวาครห์  ป้อมแดง  ชันตรมันตระ ชัยปุระ  หมู่ป้อมเนินแห่งรัฐราชสถาน  รานี-กี-วาว (บ่อน้ำขั้นบันไดของพระราชินี) ที่ปาฏัณ รัฐคุชราต  แหล่งโบราณคดีนาลันทามหาวิหาร (มหาวิทยาลัยนาลันทา) นาลันทา พิหาร  จัณฑีครห์แคปิตอลคอมเพล็กซ์ (ส่วนหนึ่งของงานสถาปัตยกรรมของเลอกอร์บูซีเย คุณูปการอันโดดเด่นต่อขบวนการสมัยใหม่)  นครประวัติศาสตร์อะหมดาบาด  กลุ่มอาคารกอทิกวิกตอเรียและอลังการศิลป์แห่งมุมไบ  เมืองชัยปุระ ราชสถาน  กากติยารุทเรศวรมนเทียร (รามัปปามนเทียร) เตลังคานา  โธฬาวีรา นครอารยธรรมฮารัปปา  ศานตินิเกตัน  กลุ่มปูชนียสถานของชาวโหยสฬะ  ไมดาม – ระบบเนินดินฝังศพของราชวงศ์อาหม  |  |
| ทางธรรมชาติ |  อุทยานแห่งชาติกาซีรังคา  อุทยานแห่งชาติเกวลาเทวะ  เขตรักษาพันธุ์สัตว์ป่ามานสะ  อุทยานแห่งชาติสุนทรวัน  อุทยานแห่งชาตินันทาเทวีและพนมบุปผา  เทือกเขาฆาฏตะวันตก  อุทยานแห่งชาติหิมาลัยใหญ่  |  |
| ผสม |  อุทยานแห่งชาติคังเซนซุงกา  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
มนต์ชัย ส.จาตุรงค์

มนต์ชัย ส.จาตุรงค์ สถิติการชก 6 ครั้ง ชนะ 2 แพ้ 4
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นเฟเธอร์เวทเมื่อ 19 ตุลาคม 2534 แพ้น็อค คริส ซากิต (ฟิลิปปินส์) ที่ ฟิลิปปินส์
พระวรวงศ์เธอ พระองค์เจ้ามาลิศเสาวรส

| พระวรวงศ์เธอ พระองค์เจ้ามาลิศเสาวรส |
| --- | --- |
พระวรวงศ์เธอ ชั้น 4 พระองค์เจ้าชั้นตรี

ประสูติ: 18 ธันวาคม พ.ศ. 2426
สิ้นพระชนม์: 23 พฤศจิกายน พ.ศ. 2514 (87 ปี)
ราชสกุล: จักรพันธุ์
ราชวงศ์: จักรี
พระบิดา: สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์
พระมารดา: หม่อมพลัด จักรพันธุ์ ณ อยุธยา
พระวรวงศ์เธอ พระองค์เจ้ามาลิศเสาวรส (18 ธันวาคม พ.ศ. 2426 — 23 พฤศจิกายน พ.ศ. 2514) เป็นพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมพลัด จักรพันธุ์ ณ อยุธยา
พระประวัติ

พระวรวงศ์เธอ พระองค์เจ้ามาลิศเสาวรส เป็นพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมพลัด จักรพันธุ์ ณ อยุธยา มีพระยศเมื่อประสูติเป็น หม่อมเจ้า ภายหลังได้รับการสถาปนาเป็น พระวรวงศ์เธอ พระองค์เจ้า ด้วยเหตุนี้ชาววังจึงเรียกท่านว่า "ท่านพระองค์หญิง" ส่วนผู้ที่อยู่ในสายราชสกุลศิริวงศ์ โปรดให้เรียกพระองค์ว่า "พี่ท่าน"
หลังการเปลี่ยนแปลงการปกครอง พ.ศ. 2475 พระวรวงศ์เธอ พระองค์เจ้ามาลิศเสาวรสเสด็จไปปฏิบัติธรรมที่วัดเขาบางทราย จังหวัดชลบุรี พร้อมด้วยหม่อมราชวงศ์จินต์ ลดาวัลย์ โดยได้ปลูกพระตำหนักมนารมย์ขึ้นเพื่ออาศัยปฏิบัติธรรม ซึ่งก่อนหน้านี้มีเจ้านายและนางในหลายท่านเข้าไปพำนักปฏิบัติธรรม ได้แก่ เจ้าจอมหม่อมราชวงศ์สดับ ในรัชกาลที่ 5 หม่อมช้อย ลดาวัลย์ ณ อยุธยา เจ้าจอมหม่อมราชวงศ์เฉียด ในรัชกาลที่ 5 เจ้าจอมหม่อมราชวงศ์หญิง ในรัชกาลที่ 5 หลังจากนั้นก็มีหม่อมราชวงศ์ลดา ยุคล ไปสร้างเรือนสมสุขวัลย์ และพระเจ้าบรมวงศ์เธอ พระองค์เจ้าวาปีบุษบากร เข้าไปสร้างพระตำหนักชั่วคราวเพื่อปฏิบัติธรรมภายในวัดเช่นกัน
พระวรวงศ์เธอ พระองค์เจ้ามาลิศเสาวรส สิ้นพระชนม์เมื่อวันที่ 23 พฤศจิกายน พ.ศ. 2514 สิริพระชันษา 87 ปี นับเป็นพระบุตรใน สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ที่ดำรงพระชนม์เป็นพระองค์สุดท้าย
พระอิสริยยศ

หม่อมเจ้ามาลิศเสาวรส จักรพันธุ์
พระวรวงศ์เธอ พระองค์เจ้ามาลิศเสาวรส
เครื่องราชอิสริยาภรณ์

พ.ศ. 2472 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
มนต์จันทรา

| มนต์จันทรา |
| --- | --- |
บทประพันธ์: กิ่งฉัตร
กำกับโดย: อรรถพร ธีมากร
นักแสดง: ชาคริต แย้มนาม ราศรี บาเล็นซิเอก้า
การผลิต
ผู้จัดละคร: ณัฏฐนันท์ ฉวีวงษ์
บริษัทผู้ผลิต: ทีวีซีน
ออกอากาศ
สถานีโทรทัศน์: ช่อง 3
ออกอากาศ: 16 พฤษภาคม 2556 (2556-05-16) – 20 มิถุนายน 2556 (2556-06-20)
ละครเรื่องก่อนหน้า: มายาตวัน
ละครเรื่องถัดไป: ฟ้ากระจ่างดาว
มนต์จันทรา เป็นละครโทรทัศน์ไทยแนวดราม่า อาชญากรรม โรแมนติก ปี 2556 จากการกำกับของอรรถพร ธีมากร ที่นำแสดงโดยชาคริต แย้มนาม และราศรี บาเล็นซิเอก้า ออกอากาศทางช่อง 3 ทุกวันพุธและพฤหัสบดี เวลา 20.30 – 22.45 น. ระหว่างวันที่ 16 พฤษภาคม ถึง 20 มิถุนายน 2556 มีจำนวนทั้งสิ้น 10 ตอน
ก่อนหน้านั้นละครเรื่อง มนต์จันทรา เคยถูกนำมาสร้างแล้วครั้งหนึ่งในปี 2543 ออกอากาศทางช่อง 3 เช่นเดียวกัน จากการกำกับของนพดล มงคลพันธ์ นำแสดงโดยฉัตรชัย เปล่งพานิช และกัญญารัตน์ จิรรัชชกิจ
เรื่องย่อ

สาระวารี (ราศรี บาเล็นซิเอก้า) เป็นนักข่าวสาวที่มุ่งมั่นจะเขียนเรื่องราวเกี่ยวกับคาสิโนลับที่มีเจ้าของคือ ษมา (ชาคริต แย้มนาม) โดยไม่ทราบว่าพวกเขามีประวัติร่วมกัน ตั้งแต่สมัยที่สาระวารียังเป็นเด็ก ษมาในวัยหนุ่มเคยให้เงินเธอไปดูแลแม่ที่ป่วยซึ่งเสียชีวิตในเวลาต่อมา แต่เพื่อตอบแทนความเมตตาของเขาเธอจึงช่วยเขาให้รอดพ้นจากการถูกอันธพาลฆ่าตายในคาสิโน ทำให้เธอเกลียดชังการพนันและคาสิโนเพราะพ่อของเธอเป็นนักพนัน และทิ้งเธอ แม่ และพี่สาวฝาแฝดไป
ภาษาคิเลกิ

| ภาษาคิเลกิ |
| --- | --- |
Gilak
گیلکی (Giləki)
คิเลกิในแบบอักษรแนสแทอ์ลีฆ (گیلکی)
ประเทศที่มีการพูด: ประเทศอิหร่าน ในจังหวัดกีลอน และพื้นที่บางส่วนของจังหวัดมอแซนแดรอนและจังหวัดแกซวีน
ภูมิภาค: ชายฝั่งตะวันตกเฉียงใต้ของทะเลแคสเปียน
จำนวนผู้พูด: 2.4 million  (2016)
ตระกูลภาษา: อินโด-ยูโรเปียน  อินโด-อิเรเนียนอิหร่านอิหร่านตะวันตกอิหร่านตะวันตกเฉียงเหนือแคสเปียนภาษาคิเลกิ
ภาษาถิ่น: คิเลกิตะวันตก คิเลกิตะวันออก Galeshi Gilaki                 
รหัสภาษา
ISO 639-3: glk
Linguasphere: 58-AAC-eb
พื้นที่ที่มีผู้ภาษาคิเลกิเป็นภาษาแม่
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาคิเลกิ (คิเลกิ: گیلکی อักษรโรมัน: Giləki) เป็นภาษากลุ่มอิหร่านสาขาตะวันตกเฉียงเหนือที่มีผู้พูดในจังหวัดกีลอนของประเทศอิหร่าน ภาษานี้มีความใกล้ชิดกับภาษามอแซนแดรอนและสองภาษานี้มีคำศัพท์คล้ายกัน แม้ว่าภาษาเปอร์เซียจะมีอิทธิพลต่อภาษาคิเลกิจำนวนหนึ่ง แต่ภาษานี้ยังคงเป็นภาษาเอกเทศที่มีต้นกำเนิดจากอิหร่านตะวันตกเฉียงเหนือ ภาษาคิเลกิและมอแซนแดรอน (แต่ไม่รวมมภาษากลุ่มอิหร่านอื่น ๆ)มีคุณสมบัติแบบลักษณ์เหมือนกับกลุ่มภาษาคอเคซัส (โดยเฉพาะกลุ่มภาษาคอคเซัสใต้)
โครงสร้างของภาษาคิเลกิใกล้เคียงกับภาษาซาซากีที่ใช้พูดในตุรกี  มีความแตกต่างด้านไวยากรณ์ในการแสดงความเป็นเจ้าของและคำคุณศัพท์เมื่อเทียบกับภาษาเปอร์เซียคำคุณศัพท์และคำขยายนำหน้านามเช่นเดียวกับภาษาอังกฤษ
ไวยากรณ์ > ระบบกริยา

ใกล้เคียงกับภาษาเปอร์เซีย รูปนามกริยาทั้งหมดลงท้ายด้วย -tən/-dən หรือ -V:n, เมื่อ V: สระเสียงยาว รูปปัจจุบันมักสัมพันธ์กับรูปนามกริยา ส่วนรูปอดีตจะเป็นรูปนามกริยาที่ตัด  -ən หรือ -n
ไวยากรณ์ > ระบบกริยา > กริยาประกอบ

มีกริยาประกอบเป็นจำนวนมากในภาษาคิเลกิ ซึ่งมีรูปแบบต่างจากกริยาโดยทั่วไป  ส่วนใหญ่ ไม่ใช้คำอุปสรรค bV- และคำอุปสรรคปฏิเสธ  nV- สามารถทำหน้าที่คล้ายอาคม -n-, โดยมาระหว่างอปสรรคและรากศัพท์ ดังนั้น จาก fagiftən, "ได้รับ", จะได้  รูปชี้เฉพาะปัจจุบัน  fagirəm, แต่ เงื่อนไขปัจจุบันเป็น  fágirəm, และรูปปฏิเสธของทั้งคู่เป็น  fángirəm หรือ fanígirəm. รูปอดีตเป็น  fángiftəm หรือ fanígiftəm.
ไวยากรณ์ > นาม

ภาษาคิเลกิใช้ระบบของการกร่วมกับคำบุพบท มีสามการกคือ การกประธาน การกความเป็นเจ้าของ และการกกรรม
ไวยากรณ์ > คำคุณศัพท์

มาก่อนคำที่ถูกขยายและมักลงท้ายด้วยการกแสดงความเป็นเจ้าของ
แหล่งข้อมูลอื่น

Scientific Information Database of the Iranian Academic Center for Education, Culture, and Research
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล
พ่อมด

สำหรับความหมายอื่น ดูที่ พ่อมด (นิยาย)
พ่อมด (อังกฤษ: wizard) ในภาษาแองโกลแซกซอน Wit(z) หมายถึง ผู้รอบรู้ หรือ ผู้แสวงหาความรู้ บางทีคำว่า wit แต่เดิมอาจหมายรวมทั้งพ่อมดและแม่มด แล้วเพี้ยนเป็น witch กับ wizard ในภายหลัง ในภาษาไทยมาจากคำว่า มด
พ่อมด นักเวทมนตร์ หรือผู้ใช้เวทมนตร์ คือผู้ที่มีความรู้เกี่ยวกับศาสตร์ลึกลับ หรือมีศิลปะในการใช้เวทมนตร์หรือคาถา หรือมีความสามารถในการทำสิ่งต่าง ๆ โดยใช้วิธีเหนือธรรมชาติ หรือวิธีที่ไม่สามารถอธิบายได้ด้วยเหตุผลที่มีอยู่  หรือวิธีที่ไม่เป็นที่รู้จักอย่างแพร่หลาย
พ่อมดในตำนาน มักเป็นคนแก่ตัวสูงใหญ่ ใส่หมวกปลายแหลมยาวปิดบังใบหน้า มีหนวดเคราสีขาวยาว (พ่อมดขาว) ใส่ชุดคลุมยาวจนถึงพื้น ถือไม้กายาสิทธิ์หรือคทา
มีความเก่งกาจทางด้าน เวทมนตร์ มีอายุหลายร้อยปี 
มักกล่าวถึงคู่กับ แม่มด ส่วนใหญ่พ่อมดจะมีคุณธรรม ศีลธรรม ซึ่งตรงกันข้ามกับ แม่มด
ลักษณะของพ่อมดในบางครั้งอาจดูคลับคล้ายกับร่างแปลงของเทพ โอดิน ในตำนานนอร์ส
ที่มักใส่หมวกปิดบังใบหน้า และใส่ชุดคลุมยาวเช่นเดียวกัน
พ่อมดคนสำคัญเป็นที่รู้จักกันดีที่สุดคือ เมอร์ลิน พ่อมดผู้เป็นที่ปรึกษาของกษัตริย์อาเธอร์แห่งอัศวินโต๊ะกลม นั่นเอง
ดูเพิ่ม

มด
ฟีลิปที่ 2 ดยุกแห่งออร์เลอ็อง

ผู้สำเร็จราชการแผ่นดินแห่งฝรั่งเศส 1715–1723
ฟีลิปที่ 2 ดยุกแห่งออร์เลอ็อง (ฟีลิป ชาร์ล; 2 สิงหาคม ค.ศ. 1674 – 2 ธันวาคม ค.ศ. 1723) เป็นเจ้าชาย ทหาร และรัฐบุรุษชาวฝรั่งเศส ผู้ดำรงตำแหน่งผู้สำเร็จราชการแผ่นดินแห่งราชอาณาจักรฝรั่งเศสระหว่าง ค.ศ. 1715 จนถึง ค.ศ. 1723 เมื่อแรกประสูติฟีลิปมีบรรดาศักดิ์เป็นดยุกแห่งชาร์ทร์ เป็นพระโอรสในแมซือร์ฟีลิปที่ 1 ดยุกแห่งออร์เลอ็อง ผู้เป็นพระอนุชาในพระเจ้าหลุยส์ที่ 14 และแมดาเมอเอลีซาแบ็ต ชาร์ล็อต ดัชเชสแห่งออร์เลอ็องจากราชวงศ์วิทเทลส์บัค ในปี ค.ศ. 1692 ฟิลิปสมรสกับฟร็องซัว-มารีแห่งบูร์บงผู้เป็นพระราชธิดาองค์เล็กในพระเจ้าหลุยส์ที่ 14 กับมาดาม เดอ มงต์เตสป็อง
ฟีลิปได้รับการแต่งตั้งให้เป็นผู้สำเร็จราชการแผ่นดินแห่งฝรั่งเศสในพระเจ้าหลุยส์ที่ 15 จนเมื่อพระองค์ทรงบรรลุนิติภาวะในปี ค.ศ. 1723 สมัยการปกครองของฟีลิปเรียกว่า "สมัยผู้สำเร็จราชการ" (Régence) บางครั้งฟีลิปก็ได้รับการขนานนามในการอ้างอิงทางประวัติศาสตร์ว่า "ผู้สำเร็จราชการ" (le Régent)
พ่อมด (มิดเดิลเอิร์ธ)

ในโลกแห่งจินตนาการของ เจ. อาร์. อาร์. โทลคีน พ่อมด (Wizard) แห่งมิดเดิลเอิร์ธ เป็นชื่อเรียกกลุ่มของชายชราที่มีพลังอำนาจทางจิต คำว่า 'พ่อมด' แปลมาจากความหมายดั้งเดิมของคำว่า อิสทาร์ (Istar) ซึ่งเป็นภาษาเควนยา หมายถึง ผู้มีความรอบรู้ ผู้มีภูมิปัญญา รูปพหูพจน์ของอิสทาร์ คือ อิสทาริ (Istari)  ส่วนในภาษาซินดารินจะเรียกว่า อิธรอน (Ithron)  รูปพหูพจน์ว่า อิธริน (Ithryn)
ประวัติ

อันที่จริงแล้ว เหล่าพ่อมดนี้เป็นเทพไมอาร์ ซึ่งเป็นดวงจิตไอนัวร์ ชั้นรองลงมาจากเทพวาลาร์ ปวงเทพส่งเหล่าอิสทาริมายังมิดเดิลเอิร์ธ เพื่อให้ช่วยเหลือมนุษย์และสรรพสัตว์ต่าง ๆ ให้รอดพ้นจากเงื้อมเงาอันชั่วร้ายของเซารอน โดยให้จำแลงร่างมาอยู่ในร่างของมนุษย์ผู้ชรา เทพไมอาร์ที่ได้รับคัดเลือกให้เป็นอิสทาริ ประกอบด้วย
คูรูโม (Curumo)  ชื่อของเขามีความหมายว่า "ผู้เปี่ยมทักษะ" เมื่ออยู่บนมิดเดิลเอิร์ธ ผู้คนเรียกเขาว่า "ซารูมาน" และ "คูรูเนียร์" พ่อมดขาว
โอโลริน (Olorin)  ชื่อของเขามีความหมายว่า "ผู้มีฝัน" เมื่ออยู่บนมิดเดิลเอิร์ธ ผู้คนเรียกเขาว่า "แกนดัล์ฟ" และ "มิธรันเดียร์" พ่อมดเทา
ไอเวนดิล (Aiwendil)  ชื่อของเขามีความหมายว่า "ผู้รักในวิหค" เป็นที่รู้จักบนมิดเดิลเอิร์ธในชื่อ "ราดากัสต์" หรือพ่อมดสีน้ำตาล
อลาทาร์ (Alatar)  พ่อมดสีน้ำเงิน ซึ่งเดินทางไปยังดินแดนตะวันออกของมิดเดิลเอิร์ธ และไม่มีบทบาทในเรื่อง เดอะลอร์ดออฟเดอะริงส์
พัลลันโด (Pallando)  พ่อมดสีน้ำเงิน ซึ่งเดินทางไปยังดินแดนตะวันออกของมิดเดิลเอิร์ธ และไม่มีบทบาทในเรื่อง เดอะลอร์ดออฟเดอะริงส์
เหล่าพ่อมดเดินทางมาถึงมิดเดิลเอิร์ธในราวปีที่ 1000 ของยุคที่สาม ในช่วงที่ป่าใหญ่กรีนวู้ดตกอยู่ในเงามืด และเปลี่ยนชื่อใหม่เป็นป่าเมิร์ควู้ด พวกเขามีสีประจำตัวซึ่งเชื่อว่าสืบเนื่องมาจากเสื้อคลุมของพวกเขานั่นเอง และผู้สวมอาภรณ์ขาว ดูเหมือนจะได้รับมอบหมายให้เป็นหัวหน้ากลุ่ม ในช่วงแรก ๆ ซารูมานจึงมีบทบาทสูงมาก ภายหลังแกนดัล์ฟได้กลายเป็นพ่อมดขาวแทนที่ และขับไล่ซารูมานออกจากคณะของอิสทาริ
การที่เหล่าพ่อมดจำแลงร่างมาเป็นชายชรา ก็เพื่อให้เป็นไปตามประสงค์ของปวงเทพ คือให้พวกเขามาทำหน้าที่ "เกลี้ยกล่อม" และ "สร้างความกล้าหาญ" ให้มนุษย์รู้จักการต่อสู้เพื่อสิทธิของตนเอง แต่จะไม่ชักนำให้เหล่ามนุษย์ดำเนินการใด ๆ โดยการใช้อำนาจหรือข่มขู่บังคับ ทั้งนี้เพราะพวกเขาเคยมีประสบการณ์มาแล้วในการชักนำให้เหล่าเอลฟ์ อพยพจากถิ่นกำเนิดของตนเดินทางไปยังแดนอมตะ แล้วเหล่าเทพก็ต่อสู้กับเจ้าแห่งความมืดเพื่อพวกเขา แต่การณ์ต่อมาพิสูจน์ว่าสิ่งที่ปวงเทพทำลงไปไม่ใช่สิ่งที่ถูกต้อง เพราะเกิดสงครามขึ้นอีกมากมายหลังจากนั้น โดยเฉพาะสงครามระหว่างเอลฟ์ด้วยกันเอง ด้วยเหตุนี้เหล่าเทพจึงไม่ประสงค์จะเข้าไปรบกวนชะตาของเหล่ามนุษย์ด้วยการกระทำตามใจของตน จะทำเพียงให้ความช่วยเหลือแก่พวกเขาให้สามารถเลือกชะตาชีวิตของตนได้เองเท่านั้น ซารูมานไม่สามารถปฏิบัติหน้าที่ตามที่ได้รับมอบหมายได้สำเร็จ เพราะเขากลับประสงค์จะตั้งตัวเป็นใหญ่ขึ้นต่อต้านอำนาจของเซารอนเสียเอง แต่แกนดัล์ฟยังคงซื่อสัตย์ต่อหน้าที่ของตนได้แม้จนวาระสุดท้าย
เรื่องราวของเหล่าพ่อมดมีปรากฏละเอียดเป็นบทความเรื่องหนึ่งใน Unfinished Tales โดยที่เริ่มแรก โทลคีนตั้งใจจะให้เป็นส่วนหนึ่งของภาคผนวกในเดอะลอร์ดออฟเดอะริงส์ แต่เขาเขียนไม่เสร็จได้ทันเวลา อย่างไรก็ดี เรื่องของเหล่าพ่อมดยังมีบรรยายอยู่มากในตอนท้ายของหนังสือ ซิลมาริลลิออน
| ด ค กไอนัวร์ทั้งปวงจากตำนานของเจ>  อาร์. อาร์. โทลคีน |
| --- | --- |
มหาคีตาแห่งไอนัวร์: ไอนูลินดาเล
คณะเทพวาลาร์:  มานเว  อุลโม  อาวเล  โอโรเม  นาโม  เอียร์โม  ทุลคัส 
คณะเทพวาลิแอร์:  วาร์ดา  ยาวันนา  นิเอนนา  เอสเต  ไวเร  วานา  เนสซา 
เทพปัจจามิตร:  มอร์กอธ (หรือเมลคอร์) 
เทพไมอาร์:  เอออนเว  อิลมาเร  ออสเซ  อุยเนน  เซารอน  เมลิอัน  อาริเอน  ทิลิออน  คูรูโม (ซารูมาน)  โอโลริน (แกนดัล์ฟ)  บัลร็อก
พ่อมด (นวนิยาย)

| The Eyes of the Dragon   |
| --- | --- |

ผู้ประพันธ์: Stephen King
ประเทศ: United States
ภาษา: English
ประเภท: Fantasy
สำนักพิมพ์: Viking
วันที่พิมพ์: February 2, 1987
ชนิดสื่อ: Print (Hardcover)
หน้า: 326
ISBN: 978-0-670-81458-9
พ่อมด (The Eyes of the Dragon) เป็นนวนิยายของ สตีเฟน คิง ตีพิมพ์ในปี ค.ศ. 1987 ซึ่งฉีกแนวไปจากนวนิยายชุดก่อนๆ ของคิง ผู้มีชื่อเสียงโด่งดังในฐานะนักประพันธ์นวนิยายสยองขวัญ แต่หนังสือเล่มนี้เป็นนวนิยายแฟนตาซีคลาสสิก เนื้อหาเกี่ยวกับการต่อสู้ระหว่างธรรมะกับอธรรม โดยมีเวทมนตร์เป็นส่วนสำคัญในการเดินเรื่อง ทว่าจุดที่ทำให้นวนิยายเรื่องนี้โดดเด่นกว่านวนิยายแฟนตาซีทั่วไป คือวิธีการเล่าเรื่องของผู้ประพันธ์
เนื้อเรื่องของ พ่อมด เกิดในอาณาจักรแห่งหนึ่งชื่อ อาณาจักรดีเลน การนำเสนอเรื่องผ่านทางสายตาของผู้เล่าเรื่องซึ่งไม่ปรากฏชื่อ ที่มักพูดคุยกับผู้อ่านแบบกวนๆ แต่จริงใจ และมักเติมความคิดเห็นส่วนตัวลงไปวิจารณ์การปฏิบัติตัวของตัวละคร กับความชอบไม่ชอบส่วนตัว
โครงเรื่อง

ตัวละครหลักในเรื่องได้แก่ พระราชาโรแลนด์ ราชินีซาช่า เจ้าชายปีเตอร์ เจ้าชายโธมัส และพ่อมดกับที่ปรึกษาส่วนพระองค์ของพระราชา คือ แฟลกก์ แฟลกก์พยายามลอบสังหารพระราชินีผู้เฉลียวฉลาดและเป็นที่รักใคร่ของพลเมืองหลายต่อหลายครั้ง จนทำได้สำเร็จเมื่อทรงให้กำเนิดโอรสองค์ที่สอง ทำให้ดูเหมือนว่า ระหว่างการคลอดเจ้าชายโทมัส พระนางตกโลหิตจนถึงแก่ชีวิต
ปีเตอร์เป็นเจ้าชายที่เฉลียวฉลาด ซื่อสัตย์ และมีรูปงาม เพียงยังเป็นวัยรุ่นก็สามารถครองใจประชาชนไว้ได้  ขณะที่โธมัสเป็นคนหัวช้า งุ่มง่ามเงอะงะ มักโทษและเกลียดตัวเองเสมอที่เกิดมา ผู้บรรยายเอ่ยถึงโธมัสว่า เขามักเศร้าสร้อยและสับสน "แต่ไม่ใช่คนไม่ดี" ผู้บรรยายแสดงความแตกต่างของเจ้าชายทั้งสองอย่างชัดเจน โดยเล่าถึงเหตุการณ์ที่ปีเตอร์ช่วยเหลือม้าขาหักตัวหนึ่งไว้ พยาบาลมันจนหายดี แล้วฝึกให้เป็นม้าส่วนพระองค์ ต่อมาโธมัสแกะสลักเรือไม้เล็กๆ ลำหนึ่งเพื่อเป็นของขวัญแด่พระบิดา แต่โรแลนด์กลับไม่สนใจของขวัญ แล้วด่าว่าโธมัสให้ทำตัวเป็นประโยชน์เหมือนอย่างปีเตอร์ผู้พี่ชายบ้าง โธมัสกะโผลกกะเผลกออกจากวังไปร่ำไห้อยู่ผู้เดียว ครั้นเมื่อเขาเห็นสุนัขป่วยหนักตัวหนึ่ง ก็กลับเอาหินขว้างจนมันตาย
ยิ่งปีเตอร์เติบโตขึ้น พ่อมดแฟลกก์ก็ยิ่งรู้สึกว่า ปีเตอร์เป็นตัวอันตรายเสียยิ่งกว่าพระราชินีเสียอีก และไม่อาจปล่อยให้เขาขึ้นเป็นกษัตริย์ได้ แต่โรแลนด์รักโอรสองค์ใหญ่มาก หากทำให้ปีเตอร์เสียชีวิต จะต้องมีการสอบสวนใหญ่เพื่อหาสาเหตุ แฟลกก์จึงวางแผนใหม่ว่า ลอบสังหารพระราชาโรแลนด์เสีย แล้วป้ายความผิดว่าปีเตอร์เป็นฆาตกร
เหตุการณ์เป็นไปตามแผน โรแลนด์ดื่มไวน์ที่มียาพิษและเสียชีวิตไปในสามวัน โดยที่โธมัสมองเห็นเหตุการณ์ทั้งหมดด้วยความตื่นตระหนกผ่านช่องลับ ปีเตอร์ถูกใส่ความโดยไม่อาจแก้ตัว และถูกนำตัวไปขังไว้บนหอคอยกลางเมือง โธมัสได้ขึ้นเป็นกษัตริย์ด้วยวัยเพียง 12 ปี และจำต้องยกให้แฟลกก์เป็นหัวหน้าคณะที่ปรึกษา แต่แผนทั้งหมดนี้ แฟลกก์พลาดไปสองอย่าง อย่างที่หนึ่งคือมีคนมองเห็นแฟลกก์ถวายไวน์ผสมยาพิษให้โรแลนด์ และอย่างที่สองคือ ปีเตอร์ขอให้นำบ้านตุ๊กตาของแม่มาให้เขา พร้อมกับขอให้มีผ้าเช็ดปากส่งมาพร้อมสำรับกับข้าวทุกมื้อ
ปีเตอร์ดึงด้าย 5 เส้นออกจากผ้าเช็ดปากทีละผืน แล้วใช้เครื่องมือเย็บผ้าที่มีในบ้านตุ๊กตาของแม่ ถักเส้นด้ายให้กลายเป็นเชือก แต่เชือกขาดระหว่างที่เขาพยายามหนีออกมา แต่ก็ได้รับความช่วยเหลือจากเพื่อนวัยเด็กและข้ารับใช้ผู้ซื่อสัตย์ คือเบน นาโอมิ และเดนนิส ทั้งสี่เข้าไปชิงธนูกับคันศรที่โรแลนด์เคยใช้ฆ่ามังกร แต่แฟลกก์จับตัวพวกเขาได้เสียก่อน ขณะที่พ่อมดกำลังจะฆ่าพวกเขา โธมัสก็เปิดโปงว่าเขามองเห็นทุกอย่างขณะที่แฟลกก์วางยาพิษโรแลนด์ แล้วโธมัสจึงยิงธนูถูกที่ตาของแฟลกก์ แต่เขาหนีรอดไปได้
ตอนจบเรื่อง ปีเตอร์ได้ขึ้นเป็นพระราชา เบนกับนาโอมิได้แต่งงานกัน ส่วนเดนนิสกับโธมัสออกไปตามหาแฟลกก์
มนต์ชัย ร.ฟ.ท.

มนต์ชัย ร.ฟ.ท. นักมวยสากลชาวไทย สถิติการชก 15 ครั้ง ชนะ 3 (น็อค 2) เสมอ 1 แพ้ 11
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นเวลเตอร์เวทเมื่อ 5 พฤศจิกายน 2502 เสมอกับ เคนจิ ฟูกูจิ ที่ กทม.
ชิงแชมป์ OPBF รุ่นเวลเตอร์เวทเมื่อ 2 มกราคม 2504 แพ้คะแนน เคนจิ ฟูกูจิ ที่ โตเกียว
ชิงแชมป์ OPBF รุ่นไลท์เวทเมื่อ 25 สิงหาคม 2512 แพ้คะแนน จากัวร์ กากิซาวา ที่ โตเกียว
ฟุตบอลทีมชาติกวม

ฟุตบอลทีมชาติกวม เป็นทีมฟุตบอลตัวแทนของดินแดนกวมของสหรัฐอเมริกา ในการแข่งขันฟุตบอลระหว่างชาติ บริหารงานโดยสมาคมฟุตบอลกวม (GFA) โดยเข้าร่วมเป็นสมาชิกของสมาพันธ์ฟุตบอลเอเชีย (AFC) ในปี 1992 จากนั้นได้เป็นสมาชิกของฟีฟ่าในปี 1996
ในระดับภูมิภาคนั้นทีมชาติกวมเป็นหนึ่งในชาติสมาชิกของสมาพันธ์ฟุตบอลเอเชียตะวันออก (EAFF) โดยเข้าร่วมเป็นสมาชิกในปี 2002
ผลงาน > ฟุตบอลโลก

1978 ถึง 1994 - ยังไม่ได้เป็นสมาชิกของฟีฟ่า
1998  - ไม่ได้เข้าร่วม
2002 - ไม่ผ่านรอบคัดเลือก
2006 ถึง 2010 - ถอนทีม
2014 ถึง 2022 - ไม่ผ่านรอบคัดเลือก
ผลงาน > เอเชียนคัพ

1956 ถึง 1992 - ไม่ได้เข้าร่วม
1996 ถึง 2004 - ไม่ผ่านรอบคัดเลือก
2007 ถึง 2019 - ไม่ได้เข้าร่วม
ผลงาน > อีสต์เอเชียนคัพ

2003 ถึง 2008 - ไม่ผ่านรอบคัดเลือก รอบแรก
2010 ถึง 2015 - ไม่ผ่านรอบคัดเลือก รอบสอง
ผลงาน > เอเอฟซี แชลเลนจ์คัพ

2006 - รอบแรก
2008 - ไม่ผ่านรอบคัดเลือก
2010 ถึง 2012- ไม่ได้เข้าร่วม
2014 - ไม่ผ่านรอบคัดเลือก